**ELŐTERJESZTÉS**

**Körmend város Önkormányzata Képviselő-testülete 2013. április 25-i ülésére**

**Tárgy**: rendőrkapitány beszámolója 2012. évi munkáról

Tisztelt Képviselő-testület!

A Körmendi Rendőrkapitány elkészítette 2012. évi tevékenységről szóló beszámolót. A szakmai anyagot az előterjesztés keretében nem kívánom részletezni, viszont kérem a képviselőket, hogy a testületi ülésre gyűjtsék össze észrevételeiket és javaslataikat a Rendőrség felé, hogy azok képviselhetőek legyenek az ülésen.

**HATÁROZATI JAVASLAT**

Körmend város Önkormányzata Képviselő-testülete megismerte a Körmendi Rendőrkapitányság 2012. évi tevékenységéről készült beszámolót, és megköszöni az elvégzett munkát. A Képviselő-testület egyúttal kéri a Rendőrkapitány Úrat, hogy fordítson különös figyelmet az alábbi jelzésekre, panaszokra:

* továbbra is folytatódik a közterületen történő vasbontás, vastárolás, ami különböző szintű szabálysértési tényállásokat és bűncselekményeket valósít meg,
* fordítsanak nagyobb figyelmet a körmendi várkertben lévő értékek védelmére, annál is inkább, mert az itt történő károkozás nehezíti az Önkormányzat helyzetét a várkertet érintő további projektek (azok előkészítése, vagyonkezelőkkel való jóváhagyatása) sikerességét érintően,
* Körmend város Önkormányzata kéri, hogy a Rendőrkapitány Úr készítsen egy szakmai anyagot az Önkormányzat részére arra vonatkozóan, hogy hol, mely pontokon, milyen okból (közlekedésrendészet, bűnmegelőzés stb.) javasolt a városban további térfigyelő kamerák kihelyezése. Az Önkormányzat ezen szakmai anyagot pályázati célokhoz kívánja felhasználni.

Körmend, 2013. április 12.

**Bebes István**

**polgármester**